Janne Langaas

Janne Langaas (født 6. mars 1962) er en norsk skuespiller, dramatiker, produsent og teatersjef.
Hun er utdannet ved Statens Teaterhøgskole i årene 1986 til 1989 og var ansatt ved Hålogaland Teater i årene 1989 til 1994. Hun har siden arbeidet ved ulike scener, både ved Nationaltheatret, Teater Ibsen, Riksteatret, Det norske teatret og Brageteatret og ved frie grupper. Sin første sceneerfaring fikk hun som skuespiller i Nordstrandrevyen. Hun var nestleder for Norsk Skuespillerforbund i 12 år.I 1997 startet hun produksjonsselskapet Barske Glæder Produksjoner. Hun skriver og produserer teater i første rekke rettet mot barn og ungdom.


== Teatersjef ==
Fra 1. januar 2011 er hun ansatt som teatersjef for det nyetablerte Teater Innlandet, i en åremålsstilling. Åremålet for teatersjefsstillingen er på 5 år, og Langaas fikk fornyet åremålet etter den første perioden. I januar 2018 ble det kjent at Langaas ikke kom til å søke ytterligere forlengelse, og at hun derfor gir seg som teatersjef i 2020. Fra 1. januar 2022 er Langaas teatersjef på det nasjonale tegnspråkteatret, Teater Manu.


== Dramatiker ==
Langaas er medlem av Dramatikerforbundet. Hun har skrevet manus til følgende sceneproduksjoner:

Bell-Check, premiere på Det Norske Teatret, Prøvesalen, 19. november 2010; produksjonen var et dokumentarisk teaterprosjekt om de første norske dykkerne i oljevirksomheten i Nordsjøen
Først kom ingenting, så kom ingenting, premiere på scenen i Dramatikkens hus 10. september 2010; tildelt Birgit Strøms minnepris 2010
Norsk nok, premiere på Kulturkirken Jakob 8. mai 2007
Kom tilbake!, premiere på Torshovteatret 31. mars 2006 (Nominert til Ibsen-prisen 2007)
Prinsessen av Lilleland, premiere på Det Åpne Teater6. mars 2003
Emilie og den umulige mamman, premiere på Det Åpne Teater 30. august 1997; dramatisering av en bok av Gro Dahle


== Figurteater ==
Langaas' produksjonsselskap Barske Glæder Produksjoner hadde i 2009 premiere på forestillingen Først kom ingenting, så kom ingenting. Manus var skrevet av Janne Langaas selv, og regien var ved Espen Dekko, som også var ansvarlig for figurene som ble benyttet i forestillingen. Produksjonen handlet om den norrøne skapelsesmyten, og  mottok i 2010 Birgit Strøms minnepris under figurteaterfestivalen Fri Figur.


== Filmskuespiller ==
Langaas har medvirket som skuespiller i følgende filmer:

Trio, Sesong 1: Odins Gull (2014) TV-serie; rollen som "Frøydis"
Karsten og Petra (2013) TV-serie og film; rollen som "Brannsjef Ulriksen"
God natt, elskede (2009) TV-serie; rollen som «Maria Senje»
SOS Svartskjær (2008); rollen som «Katrine»
Ved kongens bord (2005) TV mini-serie; rollen som «politiinspektør Kviberg»
Sejer - elskede Poona (2003) TV-serie; rollen som «Inger Madsen»
Nini, TV-serie, episode 2 (1998); rollen som «Brit Lorentzen»
Salige er de som tørster (1997); rollen som «Hilde»
Kjære kamera(t) (1995); rollen som «Turid»


== Referanser ==


== Eksterne lenker ==
Janne Langaas' nettsider
Janne Langaas hos Norske Dramatikeres Forbund
(en) Janne Langaas på Internet Movie Database 
(no) Janne Langaas hos Nationaltheatret 
(no) Janne Langaas hos Sceneweb 
(en) Janne Langaas hos The Movie Database 
«Janne Langaas ansatt som teatersjef», NRK Hedmark og Oppland 21. juni 2010